Pretoria gewaarsku oor beurtkragArgieffoto Inwoners van Pretoria moet gereed maak vir beurtkrag van tussen drie en vier ure per sessie. “Ons wil gebruikers waarsku dat die beurtkrag moontlik vir ŉ week lank kan voortduur,” het Selby Bokaba, woordvoerder vir die stad, gesê. Hy sê die stad het inligting oor beurtkrag van Eskom ontvang. Andrew Etzinger, woordvoerder vir Eskom, het Donderdag gesê voortdurende reën het tot nat steenkool gelei wat ŉ tekort in elektrisiteitopwekking veroorsaak. “Ons het ons groot nywerheidsverbruikers versoek om hul verbruik met 10% te verminder, maar dit is klaarblyklik nie genoeg nie,” het Etzinger gesê. Bokaba sê ŉ skedule van kragonderbrekings in Pretoria sal Vrydag op die stad se webwerf beskikbaar wees. OR Tambo Internasionale Lughawe het intussen vlugvertragings ondervind. Klik hier om meer te lees. Die regering het gesê beurtkrag het nie ŉ impak op die ekonomie nie. Klik hier om meer te lees. Klik hier om Eskom se beurtkragskedule te sien. -SAPA